Na plavárni Žabka s mikulášskou nádielkouPublikované: 11. 12. 2015 11:45
Mikulášsko-čertovskú atmosféru zažili na čadčianskej plavárni aj malé žubrienky a žabky, ktorých tento sviatok zastihol počas vrcholiaceho JESENNÉHO KURZU PLÁVANIA 2015. Inštruktori plaveckej školy Žabka, ktorá už 15-ty rok organizuje kurzy pre 5 až 6-ročné žubrienky, 7 až 10-ročné žabky, zdokonaľujúce kurzy pre delfínov, kurzy pre základné školy a individuálne kurzy pre dospelých, si pripravili pre deti netradičnú zábavnú hodinu. Záverečné plavecké výkony detí boli odmenené diplomami, sladkými darčekmi a samozrejme medailovými žabkami, ktoré symbolizujú nielen školu plávania Žabka, ale najmä radosť a zábavu spojenú s odbornou výučbou plávania a individuálnym prístupom.